text: [{"text_idx": "#000004", "text": "Rupanya ada cara mudah, jimat lagi berkesan untuk hapuskan rumput liar, mahupun lalang yang tumbuh di halaman rumah. Hanya menggunakan cuka makan dan sabun pencuci pinggan sahaja.Malah kesannya pula sangat cepat. Pagi sembur, petang dah nampak hasilnya."}, {"text_idx": "#000005", "text": "Bukan dalam rumah je kena nampak kemas dan cantik, kena tengok-tengok juga kawasan sekitar rumah, terurus ke tidak.Kalau dibiarkan rumput liar tumbuh subur dengan \u2018jayanya\u2019, silap-silap boleh undang cik ular dan macam-macam haiwan berbisa. Malah, kehadiran rumput-rumput liar pada ruang halaman ini pastinya, amatlah menyakitkan mata yang memandang."}, {"text_idx": "#000006", "text": "Meskipun pelbagai cara telah dilakukan, namun rumput-rumput liar ini tetap tumbuh melata di halaman.Melalui perkongsian Jusery Jausin, lelaki ini kongsikan cara mudah bagi mengatasi masalah rumput liar hanya dengan menggunakan dua bahan asas yang ada dirumah je. Tapi apa yang paling penting ianya selamat digunakan dan tidak membahayakan alam sekitar."}, {"text_idx": "#000007", "text": "Tip hapuskan rumpai di halaman rumah dan kebun mini. Guna cuka makan dan sabun pencuci pinggan. Murah dan jimat dengan kesannya sangat cepat iaitu petang dah nampak hasilnya. Lakukan semburan pada waktu pagi pada musim panas. Jangan lakukan pada musim hujan atau mendung."}, {"text_idx": "#000009", "text": "1. Masukkan cuka makan ke dalam botol semburan."}, {"text_idx": "#000010", "text": "2. Kemudian masukkan pula sabun pencuci pinggan ke dalam botol."}, {"text_idx": "#000011", "text": "3. Kacau dan goncang botol agar campuran semburan sebati."}, {"text_idx": "#000012", "text": "4. Boleh mulakan sembur rumput dan rumpai pada waktu pagi pada musim panas. Namun, jangan sembur pada musim hujan atau mendung kerana ia kurang berkesan nanti."}, {"text_idx": "#000013", "text": "Hasilnya boleh dilihat dalam masa satu hari. Memang cukup pantas hasilnya, malah murah dan jimat."}, {"text_idx": "#000016", "text": "Mingguan Wanita: Jadi jika ada masalah rumput liar tumbuh subur di halaman rumah, boleh hapuskannyaa guna 2 bahan ni. Memang terbukti berkesan."}, {"text_idx": "#000020", "text": "Untuk pertanyaan hubungi : 019632875"}, {"text_idx": "#000021", "text": "Mingguan Wanita boleh diikuti di :"}]